

RĪGAS 3. MŪZIKAS SKOLA

Latgales iela 166, Rīga, LV-1019,

Tālrunis 67241630, e-pasts: [r3ms@riga.lv](mailto:r3ms@riga.lv)

**Rīgas 3. mūzikas skolas**

**attīstības plāns**

**2024. – 2027. gadam**

**Rīgā, 2024. g. septembris**

**Rīgas 3. mūzikas skolas attīstības plāns līdz 2027. gadam**

Rīgas 3. mūzikas skolas (turpmāk tekstā – Skola) attīstības plāns ietver skolas attīstības mērķus, prioritātes un sasniedzamos rezultātus, palīdz noskaidrot problēmas un izvirzīt problēmu risinājumu.

Šajā plānā tiek noteiktas attīstības prioritātes, attīstības perspektīva un prioritāšu īstenošanai nepieciešamo pasākumu kopums.

Attīstības plāna izstrādes mērķis - veidot Skolas turpmāko attīstību, nosakot attīstības plāna mērķu sasniegšanas veidus un turpmākās vadlīnijas 2024. - 2027. gadam.

Skolas uzdevums ir izstrādāt attīstības plānu, lai pilnveidotu Skolas darbu, nodrošinātu mācību iestādi ar augstas kvalifikācijas speciālistiem un personālu, aktivizētu audzēkņu vecāku iesaistīšanos skolas organizētajos pasākumos un mācību procesā, modernizētu materiāli tehnisko bāzi un pilnveidotu aprīkojumu, kopumā nodrošinātu skolas attīstību.

Galvenie pasākumi, veicot plāna izstrādi:

1) izvērtēta pašreizējā situācija skolā,

2) skolas attīstības plāna 2024. - 2027. gadam izstrādē iesaistīti pedagogi, darbinieki un audzēkņu vecāki.

3) noteikti mērķi, prioritātes, rīcības virzieni un uzdevumi prioritāšu sasniegšanai, sagatavots plāns.

**Skola šodien**

Skola ir akreditēta profesionālās ievirzes izglītības iestāde. Skola īsteno

12 profesionālās ievirzes izglītības programmas mūzikā. Skola lepojas ar noturīgu un profesionālu pedagogu kolektīvu un absolventiem, kuri saista savu dzīvi ar mūziku. Skolā izveidojušās tradīcijas, kurās iesaistās pedagogi, skolas padome, audzēkņi un viņu vecāki.

**Skolā darbojas šādi kolektīvās muzicēšanas kolektīvi:**

Pūtēju orķestris;

Koris;

Ģitāristu ansamblis;

Sitaminstrumentu ansambļi;

Klavieru dueti;

Klavieru trio.

**Skolas audzēkņu un pedagogu koncertdarbība:**

Valsts svētku pasākumos;

Koncertos - lekcijās pirmsskolas izglītības iestādēs un vispārizglītojošajās skolās;

Koncertu ciklā “Mūzikas ceļojums” Mazajā ģildē;

Ziemassvētku un mācību gada noslēguma klašu un skolas koncertos utt.

**Skolas konkursi, festivāli:**

J. S. Baha baroka klaviermūzikas festivāls;

A. Vivaldi stīgu instrumentu mūzikas festivāls;

**Skolas tradīcijas:**

Skolas atvērto durvju dienas;

Koncerti vispārizglītojošajās un pirmsskolas izglītības iestādēs

Audzēkņu laureātu godināšanas koncerts

Sadarbība ar JMRMV, audzēkņu koncerti

Pedagogu koncerti

**Radošie projekti**

Skola iedibinājusi:

* J. S. Baha daiļradei veltītu Baroka klaviermūzikas festivālu,

kā arī izcilu pedagogu meistarklases par baroka mūzikas interpretāciju.

* Antonio Vivaldi mūzikas festivālu stīgu instrumentiem.
* Tālākizglītības kursus *Etnodidaktika Klavierspēles apguvē.*

Kursu ietvaros notiek Starptautisks pianistu konkurss, kuru vērtē starptautiska žūrija.

Šobrīd 2024./2025. m. g. skolā profesionālās ievirzes programmās mācās 250 audzēkņi.

**Mērķi, misija, vīzija**

**Mērķi -** sniegt laikmeta prasībām atbilstošu mūzikas pamatizglītību, veidojot kultūrizglītības telpu.

**Misija** – veicināt audzēkņu interesi par mūziku un vēlmi ar to nodarboties mūža garumā, lai būtu muzicēšanas tradīciju pārmantošana.

**Vīzija** - augstvērtīga profesionālās ievirzes izglītība estētiski sakārtotā mūsdienu prasībām atbilstošā vidē.

Skolas uzdevums ir nodrošināt un pilnveidot izglītības kvalitāti. Apgūstot zināšanas un iemaņas, dot iespēju ikvienam audzēknim piedzīvot muzikāli māksliniecisku pārdzīvojumu, kas veicinātu mūzikas baudīšanas prieku.

* Sniegt muzikālo izglītību bērniem un jauniešiem, radot gan profesionālus mūziķus, gan mūzikas mīļotājus;
* Izkopt audzēkņos kolektīvās muzicēšanas spējas un veidot tos par Latvijas patriotiem, kas aktīvi iesaistās Dziesmu svētku kustībā (kā dziedātāji, instrumentu spēles spēlētāji un zinoši klausītāji);
* Celt mūziķa profesijas prestižu, aktīvi piedaloties koncertos, konkursos, festivālos un iesaistoties novada un valsts mēroga pasākumos;
* Īstenot licencētās un akreditētās profesionālās ievirzes izglītības programmas mūzikā;
* Sagatavot audzēkņus profesionālās vidējās izglītības ieguvei;
* Racionāli izmantot izglītībai piešķirtos finanšu līdzekļus un materiālos resursus.
* Paplašināt izglītības iestādes piedāvājumu mūzikas instrumentu spēles apguvē un iespēju apgūt laikmeta prasībām atbilstošu mūzikas pamatizglītību ar labu audzinošu ietekmi.
* Attīstīt kolektīvās muzicēšanas iespējas un kvalitāti.
* Attīstīt skolas materiāli tehnisko bāzi.
* Veicināt audzēkņu un viņu vecāku un pedagogu savstarpēju sapratni.
* Sakārtot skolas teritoriju.
* Veidot sadarbību ar citām mūzikas un mākslas skolām Latvijā un ārzemēs.

Skolas darbības pamatvirziens, mērķis un uzdevumi ir noteikti skolas nolikumā.

Skolas darbības pamatvirziens ir izglītojošā darbība.

Skolas darbības mērķis ir organizēt un īstenot izglītības procesu, kas nodrošina profesionālās ievirzes mūzikas izglītības programmās noteikto uzdevumu sasniegšanu.

Skolas galvenie uzdevumi ir:

* Sniegt muzikālo izglītību bērniem un jauniešiem, radot gan profesionālus mūziķus, gan mūzikas mīļotājus;
* Izkopt audzēkņos kolektīvās muzicēšanas spējas un veidot par Latvijas patriotiem, kas aktīvi iesaistās Dziesmu svētku kustībā (kā dziedātāji, instrumentu spēles spēlētāji un zinoši klausītāji);
* Celt mūziķa profesijas prestižu, aktīvi piedaloties koncertos, konkursos, festivālos un iesaistoties novada un valsts mēroga pasākumos;
* Īstenot licencētas un akreditētas profesionālās ievirzes izglītības programmas mūzikā;
* Sagatavot audzēkņus profesionālās vidējās izglītības ieguvei;
* Racionāli izmantot izglītībai piešķirtos finanšu līdzekļus un materiālos resursus.
* Ieguldīt darbu lai palielinātu audzēkņu skaitu profesionālās ievirzes orķestra instrumentu un Vokālās mūzikas programmās, lai varētu nodrošināt kolektīvās muzicēšanas kolektīvus ar dalībniekiem, izveidot arī kādu jaunu kolektīvās muzicēšanas vienību, attīstīt kolektīvās muzicēšanas formas, kas audzēkņiem palīdzētu iegūt uzstāšanās praksi, attīstīt dzirdi, mācītu just atbildību pret savu darbu, pienākumu pret saviem skolas biedriem un paplašinātu māksliniecisko redzesloku.
* Veicināt un sekmēt audzēkņu vēlmi nepārtraukti pilnveidoties, veidot viņos noturīgu garīgo vērtību sistēmu, attīstīt pašapziņu un prasmi kontaktēties. Nodrošināt individuālu pieeju katram audzēknim, viņa individuālajām spējām, vecumposmam un veidojošās personības īpatnībām. Veidot pamatu un motivāciju izglītības turpināšanai profesionālās vidējās izglītības pakāpē.

Skolas prioritāte ir jēgpilns mācību un audzināšanas process harmoniskā vidē.

**Skolas vadības modelis**

Direktors

Lietvedības pārzine

Direktora vietniece izglītības jomā

Direktora vietniece administratīvi saimnieciskajā darbā

Izglītības programmu vadītāji

Pedagogi

Metodisko komisiju vadītāji

Tehniskie darbinieki

**2024. gada aktivitātes**

1. Pārveidot un sagatavot licencēšanai profesionālās ievirzes izglītības 6 gadu apmācības programmas pāriešanai uz 8 gadu apmācības programmām.
2. Aktualizēt un pārveidot mācību priekšmetu programmas ar jaunajam standartam, kas stājas spēkā no 1. septembra, prasībām.
3. Sagatavot skolas dokumentāciju akreditācijai 2025. gada aprīlī.
4. Izstrādāt un pakāpeniski ieviest skolas pamatdarbības procesu kvalitātes pilnveides aktivitātes:

Aktualizēt skolas struktūru;

Izvērtēt un aktualizēt skolas darbinieku amatu aprakstus;

Pastiprināt iekšējās kvalitātes kontroles mehānismus (t.sk. izglītības programmu īstenošanas kvalitātes kontroli, u.c.).

1. Regulāri budžeta iespēju robežās pilnveidot mācību materiālo bāzi (mācību materiāli, tehniskie līdzekļi un aprīkojums, mūzikas instrumenti).
2. Turpināt nodrošināt un iespēju robežās pilnveidot modernam mācību procesam atbilstošus apstākļus skolas ēkā un teritorijā.
3. Turpināt veikt uzlabojumus skolas mācību telpu nepieciešamās akustikas un skaņas izolācijas nodrošināšanai.
4. Organizēt un īstenot skolas tēla atpazīstamības veicināšanas pasākumus:

Veicināt un atbalstīt audzēkņu un pedagogu dalību pilsētas, apkaimes, valsts un starptautiskos pasākumos;

Organizēt un īstenot “mūzikas izglītības aģitācijas” koncertus skolā un ārpus tās.

1. Pilnveidot kolektīvās muzicēšanas formas un organizēt skolas kolektīvu dalību pilsētas, rajona, valsts un starptautiskos pasākumos.
2. Pilnveidot skolas sadarbības un komunikācijas procesu ar audzēkņiem un viņu vecākiem.
3. Pilnveidot un īstenot skolas personāla darbības kvalitātes nodrošināšanas un uzlabošanas pasākumus: Attīstības sarunas – turpināt individuālās pārrunas ar katru pedagogu;

**2025. gada aktivitātes**

1. Pilnveidot un īstenot skolas personāla darbības kvalitātes nodrošināšanas un uzlabošanas pasākumus: īstenot ikgadējās attīstības pārrunas ar katru pedagogu, īstenot vismaz vienu pedagoga profesionālās kompetences pilnveides pasākumu Skolā.
2. Sagatavot skolas dokumentāciju akreditācijai 2025. gada aprīlī.
3. Veicināt sadarbību ar Jāzepa Vītolas Latvijas Mūzikas akadēmiju studentu –praktikantu piesaistē prakses nodrošināšanas līguma ietvaros.
4. Veikt nepieciešamās aktivitātes Vispārīgās datu aizsardzības regulas prasību ieviešanai un ievērošanai skolas darbībā.
5. Īstenot audzēkņu mācību motivācijas stiprināšanas pasākumus: turpināt teicamnieku un laureātu svinīgas sveikšanas tradīciju atklātā pasākumā;

Atbalstīt audzēkņu dalību konkursos (dalības maksa) un kolektīvu dalību ārpusskolas konkursos, koncertos (transports).

1. Organizēt un īstenot skolas tēla atpazīstamības veicināšanas pasākumus:

Veicināt un atbalstīt audzēkņu un pedagogu dalību pilsētas, rajona, valsts un starptautiskos pasākumos;

Organizēt un īstenot mūzikas izglītības popularizēšanas koncertus skolā un ārpus tās.

1. Organizēt skolas kolektīvu dalību pilsētas, rajona, valsts un starptautiskos pasākumos.
2. Regulāri budžeta iespēju robežās pilnveidot mācību materiālo bāzi (mācību materiāli, tehniskie līdzekļi un aprīkojums, mūzikas instrumenti).
3. Turpināt nodrošināt un iespēju robežās pilnveidot modernam mācību procesam atbilstošus apstākļus skolas telpās un teritorijā.
4. Turpināt veikt uzlabojumus skolas mācību telpu akustikas un skaņas izolācijas nodrošināšanai.

**2026. gadā plānotās aktivitātes**

1. Aktualizēt un pilnveidot mācību sasniegumu vērtēšanas kārtību.
2. Aktualizēt skolas dokumentāciju.
3. Pilnveidot un īstenot skolas personāla darbības kvalitātes nodrošināšanas un uzlabošanas pasākumus: Pilnveidot skolas darbinieku digitālās prasmes, turpināt ikgadējās attīstības pārrunas ar katru pedagogu;
4. Īstenot audzēkņu mācību motivācijas stiprināšanas pasākumus:

Pilnveidot mācību sasniegumu vērtēšanas kritērijus un kārtību;

Izstrādāt un īstenot preventīvus pasākumus mācību grūtību novēršanai;

Organizēt teicamnieku svinīgas sveikšanas pasākumu;

Atbalstīt audzēkņu dalību konkursos (dalības maksa) un kolektīvu dalību ārpusskolas konkursos, koncertos (transports).

1. Organizēt un īstenot skolas tēla atpazīstamības veicināšanas pasākumus:

Veicināt un atbalstīt audzēkņu un pedagogu dalību pilsētas, valsts un starptautiskos pasākums;

1. Organizēt un īstenot “mūzikas izglītības aģitācijas” koncertus skolā un ārpusskolas,
2. Organizēt skolas kolektīvu dalību pilsētas, valsts un starptautiskos pasākumos.
3. Regulāri budžeta iespēju robežās pilnveidot mācību materiālo bāzi (mācību materiāli, tehniskie līdzekļi un aprīkojums, mūzikas instrumenti).
4. Palielināt mācību procesa nodrošināšanai atbilstoši aprīkoto datoru skaitu un interneta pārklājumu visās skolas darba telpās. Budžeta iespējas robežās nodrošināt pedagogus ar individuāliem IT risinājumiem.
5. Turpināt nodrošināt un iespēju robežās pilnveidot modernam mācību procesam atbilstošus apstākļus skolas ēkās un teritorijā.
6. Turpināt veikt uzlabojumus skolas mācību telpu nepieciešamās akustikas un skaņas izolācijas nodrošināšanai.

**2027. gadā plānotās aktivitātes**

1. Aktualizēt un pilnveidot mācību sasniegumu vērtēšanas kārtību.
2. Turpināt kvalitātes vadības sistēmas ieviešanas aktivitātes.
3. Pilnveidot un īstenot skolas personāla darbības kvalitātes nodrošināšanas un uzlabošanas pasākumus:

Pilnveidot skolas darbinieku digitālās prasmes;

Īstenot ikgadējās attīstības pārrunas ar katru pedagogu;

Īstenot vismaz vienu pedagogu profesionālās kompetences pilnveides pasākumu;

Organizēt vismaz vienu pedagogu lojalitātes un sadarbības veicināšanas pasākumu ārpus skolas;

1. Īstenot audzēkņu mācību motivācijas stiprināšanas pasākumus:

Izstrādāt un īstenot preventīvus pasākumus mācību grūtību novēršanai;

Organizēt izcilnieku svinīgas sveikšanas pasākumu;

Atbalstīt audzēkņu dalību konkursos (dalības maksa) un kolektīvu dalību ārpusskolas konkursos, koncertos (transports).

1. Organizēt un īstenot skolas tēla atpazīstamības veicināšanas pasākumus:

Veicināt un atbalstīt audzēkņu un pedagogu dalību pilsētas, valsts un starptautiskos pasākums;

Organizēt un īstenot “mūzikas izglītības aģitācijas” koncertus skolā un ārpusskolas.

1. Organizēt skolas kolektīvu dalību pilsētas, valsts un starptautiskos pasākumos.
2. Regulāri budžeta iespēju robežās pilnveidot mācību materiālo bāzi (mācību materiāli, tehniskie līdzekļi un aprīkojums, mūzikas instrumenti).
3. Izstrādāt skolas mērķprogrammu pakāpeniskai nolietoto mūzikas instrumentu nomaiņai.
4. Turpināt nodrošināt un iespēju robežās pilnveidot modernam mācību procesam atbilstošus apstākļus skolas ēkā un teritorijā.
5. Uzsākt kvalitātes vadības sistēmas ieviešanas procesu.
6. Turpināt veikt uzlabojumus skolas mācību telpu nepieciešamās akustikas un skaņas izolācijas nodrošināšanai.

**Pedagogi**

Skolā strādā gan jauni, gan pieredzējuši pedagogi, kuri savu profesionalitāti turpina pilnveidot apmeklējot kursus, meistarklases un koncertējot. Pedagogiem jāmāk prasmīgi izmantot un pilnveidot mācību metodes darbā ar talantīgiem audzēkņiem, un pielietot atbilstošas metodes darbam ar audzēkņiem, kuriem ir grūtības mācībās, vai motivācijas trūkums. Visos gadījumos jāprot īstenot individuālu pieeju - izvēloties un piedāvājot audzēknim mācību satura apguves paņēmienus, ņemot vērā katra audzēkņa spējas. Instrumentu spēles pedagogiem jāvar nodrošināt savus audzēkņus ar daudzveidīgiem nošu materiāliem gan no skolā esošiem nošu krājumiem, gan no pedagogu privātajām bibliotēkām, gan izmantot internetā pieejamos resursus. Mācību procesā jāizmanto mūsdienīgus līdzekļus: datoru, interaktīvo tāfeli, interneta resursus.

Pedagogiem regulāri jāpapildina savu profesionalitāti gan meistarklasēs, gan tālākizglītības kursos. Lielākā daļa skolas pedagogu ir izveidojuši savus *portfolio*, kuros pārskatāmi var redzēt tālākizglītībā un personības attīstībā ieguldīto darbu, kā arī katra pedagoga individuālos radošos panākumus.

Direktors Kārlis Beinerts